मां-बेटों ने बेची हुई जमीन का 44 लाख लेकर दूसरे के नाम दिया इकरारनामा
लाडवीमें मां बेटों ने पहले जमीन बेच दी और कुछ हिस्से पर बैंक से लोन ले लिया। इसके बाद जमीन षडयंत्र रचकर जमीन का पुन: हिसार के सुरेंद्र से 44 लाख लेकर सौदा कर दिया। इकरार नाम भी पंजीकृत कर दिया। कई बार रजिस्ट्री की तारीखें तय हुईं पर आरोपित मां बेटे नहीं आए। बाद में रजिस्ट्री करने से मना कर दिया। पीड़ित ने पुलिस में शिकायत की लेकिन पुलिस ने कोई कार्रवाई नहीं की। पीड़ित की शिकायत पर आईजी ने आरोपितों के खिलाफ एफआईआर के आदेश दिए हैं। पुलिस मामले की जांच कर रही है?
शहर के प्रेम नगर निवासी सुरेन्द्र कुमार ने पुलिस को बताया कि लाडवी निवासी रविन्द्र कुमार, मैना देवी से लाडवी गांव 20 कनाल जमीन 45 लाख में सौदा किया था। बयाना के तौर 21 जुलाई 2015 को 30 लाख रुपये देकर पंजीकृत इकरारनामा कराया। रजिस्ट्री के लिए 20 जनवरी की 2016 की तिथि निर्धारित हुई। वह निर्धारित समय पर अपने हक में रजिस्ट्री करवाने के लिए सब रजिस्ट्रार कार्यालय आदमपुर पहुंचा। लेकिन दिनभर उपरांत बाद भी आरोपित नहीं पहुंचे। इसके बाद दोनों पक्षों की आपसी सहमति से रजिस्ट्री 26. जनवरी, फिर 27 जनवरी 2016 को हाजिर हुआ लेकिन रविन्द्र और मैना देवी में से कोई भी हाजिर नही हुआ। यही नहीं रजिस्ट्री करने से मना कर गया और पैसों की मांग की।
इसके बाद आरोपितों ने 14 लाख रुपये मुझसे और ले लिए। इस एक और इकरारनामा 1 फरवरी 2016 को दोनों पक्षों ने आपसी सहमति से तैयार करवाया। जिसमें 20 अप्रैल 2016 निर्धारित की गई और दोनों पक्षों ने अपने-अपने हस्ताक्षर किए लेकिन आरोपित तय तिथि 20 अप्रैल को नहीं आए। इस जमीन पर आरोपितों ने बैंक से लोन भी ले रखा। यही नहीं इस जमीन का कुछ भाग 15 जनवरी 2016 को अर्बन एस्टेट अंजु बाला को 24 लाख रुपये मे बेच चुका है। और इसका कुछ भाग अपने भाई प्रमोद कुमार के नाम 31 मई 2016 करवा चुका है।
इस प्रकरण में पीड़ित की शिकायत के बाद आईजी के निर्देश पर पुलिस ने रविन्द्र कुमार, प्रमोद कुमार, एवं उनकी मां मैना देवी , अर्बन एस्टेट पुलिस लाइन एरिया कैमरी रोड वासी अंजूबाला के खिलाफ मामला दर्ज किया है।
{आईजी के निर्देश पर हुई जांच के बाद पुलिस ने दर्ज की चार के खिलाफ एफआईआर
hin_Deva hin_Deva hin_Deva hin_Deva bho_Deva hin_Deva